  Анжелика Тихонова корреспондент Удмуртилэн тӧроез Александр Бречалов 2021-тӥ Выль арез Краснодарын семьяеныз пумиталоз шуыса шараяз. Со сярысь улосвыл кивалтӥсь 15-тӥ толсуре «ВКонтакте» мерлыко вотэсъёсын меӵак эфирез дыръя ивортӥз. Милям кузпалэным семьяосмы туж эшъясько, малы ке шуоно ми витетӥ классысен ӵош. Соин ик Выль арез сяме пыремъя ини трос ӵыжы-выжыосынымы Краснодарын пумиталом. Ӵошен пельнянь кутом, кино учком но нылпиосын ӝӧквыл шудонъёсын шудом Александр Бречалов, Удмуртилэн тӧроезОзьы ик со вераз, 1-тӥ толшоре Краснодарын Выль ар ӵошатсконэ пыриськоз шуыса. Александр Бречалов 21 иськеме бызьыны малпа. Тодэ вайытом, 31-тӥ толсур Удмуртиын ужан нунал луоз. Тегъёс: Ижкар Удмуртия праздникъёс Выльар АлександрБречалов  